שמואל בן-דוד

שמואל בן-דוד (דוידוב) (באנגלית: Shmuel Ben David; י"ד באדר ב' ה'תרמ"ד 3 בנובמבר 1884 – כ"ג בכסלו ה'תרפ"ח, 17 בדצמבר 1927) היה צייר ואמן ארץ-ישראלי יליד בולגריה.

ביוגרפיה
שמואל בן-דוד נולד בסופיה שבבולגריה בשם שמואל דוידוב. הוא למד בבית הספר אליאנס של כל ישראל חברים בבולגריה ובגימנסיה ממשלתית. את לימודי האמנות החל באקדמיה לאמנות בסופיה, שם היה תלמידו של בוריס שץ.

עם הקמת בית ספר בצלאל עלה בן-דוד לארץ ישראל, בהזמנתו של שץ, והיה אחד מן התלמידים במחזור הראשון של בית הספר. בבית הספר עבד במחלקת השטיחים כתלמיד בכיר ואחר כך כמורה. בשנת 1907 נבחר לראש ועד התלמידים והעובדים של "בצלאל". בשנת 1909 החל ללמד פרספקטיבה ועיטור בבית הספר.

בשנת 1907 נשא לאשה את יהודית בת נחמן קיפֶּר מרוסיה (אחותו של המחנך משה נחשון (קיפר)), לבני הזוג נולדו שלושה ילדים. בשנים 1912–1913 למד באקדמיה ז'וליאן בפריז. עם שובו מצרפת חזר והמשיך להורות ב"בצלאל" ובמקומות נוספים כגון הגימנסיה העברית רחביה, בבית המדרש למורים העברי ובבית-הספר לבנים בירושלים.

במהלך שנות העשרים של המאה ה-20 היה חבר באגודת אמנים עברית ואף היה היו"ר וחבר הוועד של האגודה.

גלריה

קישורים חיצוניים

 
 
 בצלאל, עבודותיו של שמואל בן דוד בבצלאל קטלוג, בצלאל קטלוג

אמני הדפס יהודים
ציירים ביישוב
בוגרי בצלאל, בית מדרש לאמנות ולמלאכות-אמנות
סגל בצלאל, בית מדרש לאמנות ולמלאכות-אמנות
אנשי העלייה השנייה
יהודים הקבורים בהר הזיתים: חלקת הספרדים
בוגרי אקדמיה ז'וליאן
אמנים יהודים בולגרים
חברי אגודת אמנים עברית
ארץ-ישראלים שנולדו ב-1884
ארץ-ישראלים שנפטרו ב-1927